Ehdotus Euroopan Parlamentin ja neuvoston direktiivi metrologiaa koskevien neuvoston direktiivien 71/317/ETY, 71/347/ETY, 71/349/ETY, 74/148/ETY, 75/33/ETY, 76/765/ETY, 76/766/ETY ja 86/217/ETY kumoamisesta {SEC(2008)2909} {SEC(2008)2910} {SEC(2008)2968} /* KOM/2008/0801 lopull. - COD 2008/0227 */





[pic] | EUROOPAN YHTEISÖJEN KOMISSIO | Bryssel 3.12.2008 KOM(2008) 801 lopullinen 2008/0227 (COD) Ehdotus EUROOPAN PARLAMENTIN JA NEUVOSTON DIREKTIIVI metrologiaa koskevien neuvoston direktiivien 71/317/ETY, 71/347/ETY, 71/349/ETY, 74/148/ETY, 75/33/ETY, 76/765/ETY, 76/766/ETY ja 86/217/ETY kumoamisesta {SEC(2008)2909} {SEC(2008)2910} {SEC(2008)2968} (KOMISSION ESITTÄMÄ) PERUSTELUT 1. TAUSTAA 1.1. Voimassa oleva lainsäädäntö Ehdotus koskee seuraavia kahdeksaa metrologiadirektiiviä:– direktiivi 75/33/ETY (kylmävesimittarit, muu kuin puhdas vesi)– direktiivit 76/765/ETY ja 76/766/ETY (alkoholimittarit ja alkoholipitoisuustaulukot)– direktiivit 71/317/ETY ja 74/148/ETY (kauppa- ja täsmäpunnukset)– direktiivi 86/217/ETY (moottoriajoneuvojen rengaspainemittarit)– direktiivi 71/347/ETY (viljan hehtolitrapaino)– direktiivi 71/349/ETY (laivatankkien kalibrointi). Kyseiset direktiivit ovat niin sanottua vapaaehtoista tyyppiä – poikkeuksena alkoholipitoisuustaulukkodirektiivi 76/766/ETY, jossa säädetään täydestä yhdenmukaistamisesta. Direktiiveissä kuvatut laitteet edellyttävät jäsenvaltioiden hyväksyntää, mikä oli käytännöllistä 1970-luvulla, jolloin jäsenvaltioiden sääntelyerot aiheuttivat esteitä kaupalle. Direktiivien soveltamisen lisäksi jäsenvaltioilla oli mahdollisuus sisällyttää kansalliseen lainsäädäntöönsä erilaisia teknisiä eritelmiä kuin direktiiveissä. Kyseisiä kansallisia säädöksiä on monessa tapauksessa muutettu teknologian edistymisen vuoksi. Ne perustuvat kansainvälisiin tai eurooppalaisiin standardeihin, ja niissä on keskinäistä tunnustamista edellyttäviä lausekkeita, joiden mukaan on hyväksyttävä myös vastaavan suoritustason tarjoavat laitteet. Sitä paitsi sekä kansainväliset että eurooppalaiset standardit ovat luonteeltaan vapaaehtoisia eivätkä edellytä kansallisia säädöksiä tai yhdenmukaistettuja direktiivejä sen varmistamiseksi, että tuotevalmistajat soveltaisivat niitä. Silloin kuin toimintaa ei säännellä, ne ovat usein myös kaikkein käytetyimpiä teknisiä eritelmiä. 1.2. Uudelleentarkastelun tarve Julkisen kuulemisen ja ulkopuolisen tutkimuksen perusteella näyttää siltä, ettei näiden kahdeksan ”vanhan lähestymistavan” mukaisten direktiivien kattamilla kuudella alalla esiinny kaupan esteitä. Ilmeistä on myös, että direktiivit koskevat sellaisia laitteita, joiden käyttö vähenee koko ajan. Teknologian edistyminen on otettu huomioon kansainvälisissä standardeissa samoin kuin keskinäiseen tunnustamiseen perustuvissa kansallisissa lisäsäädöksissä. Etenkin viinien ja tislattujen alkoholijuomien alkoholipitoisuuden mittaamiseen ja viljan painon määrittämiseen liittyvissä voimassa olevissa yhteisön asetuksissa[1] viitataan jo nyt kansainvälisiin standardeihin. Viittaamalla esimerkiksi alkoholipitoisuustaulukkoja koskeviin kansainvälisiin standardeihin asetukset ovat sisällyttäneet itseensä suurimman osan alkoholipitoisuustaulukkoja koskevan direktiivin 76/766/ETY aineellisesta sisällöstä. Koska olemassa on kansainvälisiä standardeja (jotka koskevat myös vanhentunutta teknologiaa ja alkoholipitoisuustaulukkoja), vaikuttaisi kohtuulliselta olettaa, että jos direktiivit kumottaisiin, ne jäsenvaltiot, jotka toissijaisuusperiaatteen mukaisesti päättäisivät pitää nykysäännöksensä voimassa, eivät samalla asettaisi kaupalle esteitä. Odotuksena onkin, ettei nykytilanne muuttuisi. 1.3. Toimintavaihtoehtojen vaikutusten arviointi Lainsäädännön parantamiseen[2] tähtäävän politiikkansa mukaisesti komissio teki toimintavaihtojen vaikutuksista arvion, jossa tarkasteltiin seuraavia kolmea vaihtoehtoa: a) ei toimenpiteitä, b) direktiivit kumotaan ja c) direktiivit kumotaan ja mittauslaitteista annetun direktiivin 2004/22/EY soveltamisalaan otetaan mukaan kumotuissa direktiiveissä mainitut laitteet. Mitään vaihtoehdoista ei voitu suoraan vaikutuksenarvioinnin perusteella pitää parhaimpana. Taustalla on se, ettei alalla ole kaupan esteitä ja että direktiivien käyttö vähenee koko ajan. Kahdeksan metrologiadirektiivin kumoaminen noudattaisi komission omaksumaa linjaa, jonka mukaan yhteisön lainsäädäntöä pyritään yksinkertaistamaan kumoamalla vanhentuneita säädöksiä,[3] joilla on vain vähän – jos lainkaan – käytännön vaikutusta ja joilla ei siksi enää ole merkitystä. Se olisi myös täysin toissijaisuusperiaatteen mukaista. Direktiivien kumoaminen ja direktiivin 2004/22/EY soveltamisalan laajentaminen ei vaikuta tarkoituksenmukaiselta, koska yhdenmukaistamiseen ei ole tarvetta. Tämä johtuu siitä, että nykyinen menettely, jonka mukaan kansainvälisiin standardeihin perustuvat kansalliset säännöt tunnustetaan vastavuoroisesti, toimii hyvin ja ettei vapaaseen liikkuvuuteen liity ongelmia. Myöskään kuluttajansuojan parantamiseen ei näytä olevan yhteistä tarvetta. Sitä paitsi jos direktiivin 2004/22/EY soveltamisalaa laajennetaan, huomattavan monen jäsenvaltion odotetaan käyttävän hyväkseen kyseisen direktiivin 2 artiklan mukaista mahdollisuutta jättäytyä yhdenmukaistamistoimien ulkopuolelle. 2. EHDOTUKSEN TAVOITTEET 2.1. Sääntelyn yksinkertaistaminen ja parantaminen Edellä esitettyjen seikkojen perusteella ehdotetaan, että kyseiset kahdeksan direktiiviä kumotaan. Yksinkertaistamistavoite voidaan saavuttaa täysin sekä kumoamisilla että uudella sääntelyllä (jotka molemmat ovat tavoitteen kannalta mahdollisia keinoja), mutta kumoamisista aiheutuu vähemmän kustannuksia Euroopan tasolla, ja samalla yhteisön lainsäädännön määrä pienenee sisämarkkinoiden toiminnan kuitenkaan kärsimättä lainkaan. 2.2. Oikeusperusta Kaikkien kahdeksan direktiivin oikeusperusta on EY:n perustamissopimuksen 95 artikla. 3. YHDENMUKAISUUS YHTEISÖN PERIAATTEIDEN KANSSA 3.1. Suhteellisuusperiaate Direktiivien kumoaminen on suhteellisuusperiaatteen mukaista, sillä direktiivit koskevat vanhentumassa olevaa teknologiaa ja kansainväliset standardit kattavat useimmissa tapauksissa niiden aiheen täysin. Kansalliset viranomaiset käyttävät nykyään WELMEC-tyyppihyväksyntäsopimusta vaihtaakseen tietoja ei-yhtenäistetyllä toiminta-alueella harjoitettavaa markkinavalvontaa ja uuden teknologian käytönaikaisia määräaikaistarkastuksia varten. Direktiivien kumoamisen jälkeen järjestelmää voitaisiin soveltaa myös vanhaa teknologiaa koskevassa kansallisessa lainsäädännössä. 3.2. Toissijaisuusperiaate Koska rajoituksia tai kaupan esteitä ei näy esiintyvän – myöskään teknologisesti pitemmälle kehitettyjen laitteitten kohdalla –, vaikuttaisi tarpeettomalta korvata nykyisiä yhtenäistämisjärjestelyjä uudella yhteisön lainsäädännöllä. Toissijaisuusperiaatteen mukaisesti jäsenvaltiot voivat päättää, haluavatko ne säännellä alaa, missä tapauksessa niiden on käytettävä sääntelynsä pohjana kansainvälisiä standardeja ja keskinäistä tunnustamista. Jäsenvaltiot ovat itse asiassa pystyneet toimimaan niin jo nyt, eikä direktiivien kumoaminen vaikuta tähän mahdollisuuteen. 4. JOHDONMUKAISUUS SUHTEESSA YHTEISÖN POLITIIKKAAN 4.1. Kilpailukyky Voimassa olevia direktiivejä ei juurikaan sovelleta, ja käytännössä niiden edelle menevät kansalliset säädökset, jotka perustuvat teknologian kehityksen huomioon ottaviin kansainvälisiin standardeihin. Tavaroiden vapaasta liikkuvuudesta huolehditaan keskinäisen tunnustamisen periaatteen asianmukaisella soveltamisella. Keskinäinen tunnustaminen takaa tarvittavissa tapauksissa kuluttajansuojan, ja sen ansiosta valmistajien ei tarvitse teettää moninkertaisia vaatimustenmukaisuusarviointeja. 4.2. Kestävä kehitys Vaikka punnusten ja rengaspainemittarien kohdalla olisikin tehtävä kompromisseja suojelun ja hallinnollisten kustannusten välillä, yhdenmukaistamistoimille ei näytä olevan yhteistä poliittista tarvetta. Kansainvälisiin standardeihin ja keskinäiseen tunnustamiseen perustuva kansallinen sääntely voi olla aivan yhtä tehokasta kuin yhdenmukaistaminen. 4.3. Muut yhteisön politiikan osa-alueet Viinien ja tislattujen alkoholijuomien alkoholipitoisuuden mittaamiseen ja viljan painon määrittämiseen liittyvissä voimassa olevissa yhteisön asetuksissa[4] viitataan jo nyt kansainvälisiin standardeihin, jotka koskevat mm. alkoholipitoisuustaulukkoja. Voimassa säilyvät yhteisön asetukset ovat sisällyttäneet itseensä suurimman osan alkoholipitoisuustaulukkoja koskevasta direktiivistä 76/766/ETY. 5. VIITTAUS TYÖOHJELMAAN Ehdotus mainitaan komission lainsäädäntö- ja työohjelmassa vuodeksi 2008.[5] 6. EUROOPAN TALOUSALUE Tämä ehdotus koskee Euroopan talousalueesta tehtyyn sopimukseen kuuluvaa alaa. 7. ULKOINEN KUULEMINEN Sidosryhmiä kuultiin kahdeksan viikon aikana, ja kuulemisaika päättyi 15. heinäkuuta 2008. Saadut 14 kommenttia julkaistiin Europa-verkkosivustolla ja esitettiin kuulemisesta laaditussa raportissa. Valmistajat eivät tuoneet esiin kaupan esteitä, joiden perusteella yhdenmukaistamista olisi lisättävä EU:n tason sääntelyllä. Kuluttajat ja laitteitten ostajat eivät maininneet suojeluun liittyviä puutteita eivätkä viranomaiset sellaisia pakottavia poliittisia tarpeita, jotka edellyttäisivät yhdenmukaistamista. Samaan aikaan teetettiin ulkopuolisella konsultilla tutkimus, jonka tulokset julkaistiin Europa-sivustolla. Tutkimuksessa katsottiin, että kyseisten kahdeksan direktiivin kattamat kuusi alaa ovat pieniä ja että sidosryhmät eivät ole maininneet kaupan esteitä. Teknologian kehitys otetaan huomioon vapaaehtoisen kansainvälisen ja eurooppalaisen standardoinnin kautta. Komission vähimmäisvaatimukset on täytetty, eikä mitään vastineita ole jätetty huomioimatta. 2008/0227 (COD) Ehdotus: EUROOPAN PARLAMENTIN JA NEUVOSTON DIREKTIIVI metrologiaa koskevien neuvoston direktiivien 71/317/ETY, 71/347/ETY, 71/349/ETY, 74/148/ETY, 75/33/ETY, 76/765/ETY, 76/766/ETY ja 86/217/ETY kumoamisesta (ETA:n kannalta merkityksellinen teksti) EUROOPAN PARLAMENTTI JA EUROOPAN UNIONIN NEUVOSTO, jotka ottavat huomioon Euroopan yhteisön perustamissopimuksen ja erityisesti sen 95 artiklan, ottavat huomioon komission ehdotuksen,[6] ottavat huomioon Euroopan talous- ja sosiaalikomitean lausunnon,[7] noudattavat perustamissopimuksen 251 artiklassa määrättyä menettelyä[8] sekä katsovat seuraavaa: (1) Sääntelyn parantamista koskevissa yhteisön linjauksissa korostetaan kansallisen ja yhteisön lainsäädännön yksinkertaistamista, jota pidetään ratkaisevana tekijänä yritysten kilpailukyvyn parantamisessa ja Lissabonin tavoitteiden saavuttamisessa. (2) Mittauslaitteita ja metrologisia tarkastusmenetelmiä koskeviin yleisiin säännöksiin liittyvän jäsenvaltioiden lainsäädännön lähentämisestä 26 päivänä heinäkuuta 1971 annetun neuvoston direktiivin 71/316/ETY[9] perusteella annettujen erityisdirektiivien piiriin kuuluu erinäisiä mittalaitteita. (3) Viidestä 50:een kilogrammaan olevia särmiömäisiä ja yhdestä grammasta 10:een kilogrammaan olevia lieriömäisiä kauppapunnuksia koskevan jäsenvaltioiden lainsäädännön lähentämisestä 26 päivänä heinäkuuta 1971 annettu neuvoston direktiivi 71/317/ETY,[10] viljan hehtolitrapainon mittaamista koskevan jäsenvaltioiden lainsäädännön lähentämisestä 12 päivänä lokakuuta 1971 annettu neuvoston direktiivi 71/347/ETY,[11] laivatankkien kalibrointia koskevan jäsenvaltioiden lainsäädännön lähentämisestä 12 päivänä lokakuuta 1971 annettu neuvoston direktiivi 71/349/ETY[12], yhdestä milligrammasta 50 kilogrammaan olevia täsmäpunnuksia koskevan jäsenvaltioiden lainsäädännön lähentämisestä 4 päivänä maaliskuuta 1974 annettu neuvoston direktiivi 74/148/ETY,[13] kylmävesimittareita koskevan jäsenvaltioiden lainsäädännön lähentämisestä 17 päivänä joulukuuta 1974 annettu neuvoston direktiivi 75/33/ETY,[14] alkoholometrejä ja alkoholohydrometrejä koskevan jäsenvaltioiden lainsäädännön lähentämisestä 27 päivänä heinäkuuta 1976 annettu neuvoston direktiivi 76/765/ETY[15] sekä moottoriajoneuvojen rengaspainemittareita koskevan jäsenvaltioiden lainsäädännön lähentämisestä 26 päivänä toukokuuta 1986 annettu neuvoston direktiivi 86/217/ETY,[16] jotka on annettu neuvoston direktiivin 71/316/ETY perusteella, joko ovat teknisesti vanhentuneita, eivät edusta mittausteknologian tämänhetkistä tasoa tai koskevat laitteita, joihin liittyvää teknologiaa ei kehitetä ja joiden käyttö vähenee koko ajan. Yhteisön säännösten rinnalla sallitaan lisäksi kansalliset säännökset. (4) Alkoholipitoisuustaulukoita koskevan jäsenvaltioiden lainsäädännön lähentämisestä 27 päivänä heinäkuuta 1976 annetussa neuvoston direktiivissä 76/766/ETY[17] säädetään täysimittaisesta yhdenmukaistamisesta. Sen sisällöstä suurin osa on kuitenkin sisällytetty viinien ja tislattujen alkoholijuomien alkoholipitoisuuden mittaamista koskeviin yhteisön asetuksiin, joita ovat yhteisön viinianalyysimenetelmistä 17 päivänä syyskuuta 1990 annettu komission asetus (ETY) N:o 2676/90[18] ja tislattujen alkoholijuomien analysoinnissa sovellettavista yhteisön vertailumenetelmistä 19 päivänä joulukuuta 2000 annettu komission asetus (EY) N:o 2870/2000.[19] Alkoholipitoisuustaulukoita koskevat kansainväliset standardit vastaavat täysin direktiivissä 76/766/ETY säädettyä, ja niitä voidaan edelleen pitää kansallisen sääntelyn perustana. (5) Kumottavien direktiivien alaan kuuluviin mittauslaitteisiin liittyvästä teknisestä kehityksestä ja innovoinnista huolehditaan käytännössä soveltamalla joko kehitettyjä kansainvälisiä ja eurooppalaisia standardeja vapaaehtoispohjalta taikka tällaisten uusien eritelmien täytäntöön panemiseksi annettuja kansallisia säännöksiä. Kaikkien niiden piiriin kuuluvien laitteitten vapaasta liikkuvuudesta sisämarkkinoilla huolehditaan puolestaan sillä, että EY:n perustamissopimuksen 28–30 artiklaa ja keskinäisen tunnustamisen periaatetta sovelletaan asianmukaisesti. (6) Direktiivien kumoamisen ei pitäisi johtaa uusiin vapaan liikkuvuuden esteisiin eikä lisätä hallinnollista taakkaa. Suhteellisuus- ja toissijaisuusperiaatteita kunnioittaen näyttäisi myös siltä, ettei kuluttajansuojan parantamiseen olisi yhteistä tarvetta. (7) Direktiivit 71/317/ETY, 71/347/ETY, 71/349/ETY, 74/148/ETY, 75/33/ETY, 76/765/ETY, 76/766/ETY ja 86/217/ETY olisi sen vuoksi kumottava. (8) Direktiivien kumoamisen ei pitäisi vaikuttaa voimassa oleviin ETY-tyyppihyväksyntiin eikä ETY-hyväksyntätodistuksiin niiden voimassaoloaikana, OVAT ANTANEET TÄMÄN DIREKTIIVIN: 1 artikla Kumotaan direktiivit 71/317/ETY, 71/347/ETY, 71/349/ETY, 74/148/ETY, 75/33/ETY, 76/765/ETY, 76/766/ETY ja 86/217/ETY {1 päivästä tammikuuta 2010}. 2 artikla 1. Jäsenvaltioiden on annettava ja julkaistava tämän direktiivin noudattamisen edellyttämät lait, asetukset ja hallinnolliset määräykset viimeistään {31 päivänä joulukuuta 2009}. Niiden on viipymättä toimitettava komissiolle kirjallisina nämä säännökset sekä kyseisiä säännöksiä ja tätä direktiiviä koskeva vastaavuustaulukko. Niiden on sovellettava näitä säännöksiä {1 päivästä tammikuuta 2010}. Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään. 2. Jäsenvaltioiden on toimitettava tässä direktiivissä tarkoitetuista kysymyksistä antamansa keskeiset kansalliset säännökset kirjallisina komissiolle. 3 artikla Edellä 1 artiklassa tarkoitettujen direktiivien mukaisesti {31 päivään joulukuuta 2009} mennessä annetut ETY-tyyppihyväksynnät ja ETY-hyväksyntätodistukset pysyvät voimassa. 4 artikla Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä . 5 artikla Tämä direktiivi on osoitettu kaikille jäsenvaltioille. Tehty Brysselissä […] päivänä […]kuuta […]. Euroopan parlamentin puolesta Neuvoston puolesta Puhemies Puheenjohtaja [pic][pic][pic][pic][pic][pic] [1] Yhteisön viinianalyysimenetelmistä 17.9.1990 annettu komission asetus (ETY) N:o 2676/90 (EYVL L 272, 3.10.1990, s. 1), tislattujen alkoholijuomien analysoinnissa sovellettavista yhteisön vertailumenetelmistä 19.12.2000 annettu komission asetus (EY) N:o 2870/2000 (EYVL L 333, 29.12.2000, s. 20) ja interventioelinten suorittamaan viljan haltuunottoon sovellettavista menettelyistä sekä menetelmistä viljan laadun määrittämiseksi 19.4.2000 annettu komission asetus (EY) N:o 824/2000 (EYVL L 100, 20.4.2000, s. 31). [2] Ks. toimielinten välinen sopimus paremmasta lainsäädännöstä (EUVL C 321, 31.12.2003, s. 1) sekä Eurooppalainen hallintotapa: lainsäädännön parantaminen (KOM(2002) 275 lopullinen, 5.6.2002). [3] Yhteisön Lissabon-ohjelman toteuttaminen – strategia sääntely-ympäristön yksinkertaistamiseksi (KOM(2005) 535). [4] Yhteisön viinianalyysimenetelmistä 17.9.1990 annettu komission asetus (ETY) N:o 2676/90 (EYVL L 272, 3.10.1990, s. 1), tislattujen alkoholijuomien analysoinnissa sovellettavista yhteisön vertailumenetelmistä 19.12.2000 annettu komission asetus (EY) N:o 2870/2000 (EYVL L 333, 29.12.2000, s. 20) ja interventioelinten suorittamaan viljan haltuunottoon sovellettavista menettelyistä sekä menetelmistä viljan laadun määrittämiseksi 19.4.2000 annettu komission asetus (EY) N:o 824/2000 (EYVL L 100, 20.4.2000, s. 31). [5] KOM(2007) 640, s. 37 – Metrologia: mittauslaitteista annetun direktiivin 2004/22/EY soveltamisalan laajentaminen ja 8 vanhentuneen direktiivin kumoaminen. [6] EUVL C …, s. . . [7] EUVL C …, s. . . [8] EUVL C …, s. . . [9] EYVL L 202, 6.9.1971, s. 1. [10] EYVL L 202, 6.9.1971, s. 14. [11] EYVL L 239, 25.10.1971, s. 1. [12] EYVL L 239, 25.10.1971, s. 15. [13] EYVL L 84, 28.3.1974, s. 3. [14] EYVL L 14, 20.1.1975, s. 1. [15] EYVL L 262, 27.9.1976, s. 143. [16] EYVL L 152, 6.6.1986, s. 48. [17] EYVL L 262, 27.9.1976, s. 149. [18] EYVL L 272, 3.10.1990, s. 1. [19] EYVL L 333, 29.12.2000, s. 20.